《二十七叔父书来说东都故居如昔》
宋代·晁公溯

吴蜀相望万时程，经年书到说都城。
御沟犹泛宫花出，春草还依辇路生。
京洛衣冠皆去国，东南父老亦伤情。
郑公乡里闻如故，谁道胡儿解弛兵。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。